b'\n_START_ARTICLE_\nHeroes of Newerth\n_START_SECTION_\nSplo\xc5\xa1no o Heroes of Newerth\n_START_PARAGRAPH_\nV igri se bojujeta dve ekipi Hellbourne in Legion, vsaka s svojimi petimi heroji(heroes), ki jih vodijo igralci. Ti nad svoje heroje gledajo od zgoraj, na ekranu pravtako vidijo razli\xc4\x8dne podatke o heroju in njegove uroke (\'spell\'), ki jih lahko uporabljajo, o drugih igralcih oz. njihovih herojih, o \xc4\x8dasu prete\xc4\x8dene tekme ter svoji statistiki (uboji/smrti - \'kills\'/\'deaths\') ter na voljo imajo mini zemljevid v spodnjem levem kotu. Vsaka od ekip ima svojo bazo, ki je postavljena nasproti sovra\xc5\xbenika.Heroji se na za\xc4\x8detku bitke in ob vsaki smrti naredijo (\'spawn\') v fontani, ki herojem polni \xc5\xbeivljenje (\'hp\') ter  mano (\'mana\', potrebna za uroke), naprotnikom pa odvzema veliko \xc5\xbeivljenja. Bazi med seboj lo\xc4\x8dijo tri poti, na vsaki od teh so postavljeni trije obrambni stolpi za vsako ekipo. Na za\xc4\x8detku vsake iz med poti pa prvi stolp varuje voja\xc5\xa1nici za vojake na razdaljo (\'ranged\') in bli\xc5\xbeino (\'melee\'). Posamezen vojak se v igri imenuje \'creep\'. V sami sredini obeh baz pa je \xc5\xa1e z dvema stoploma za\xc5\xa1\xc4\x8ditena glavna stavba ekip (stolpa morata biti uni\xc4\x8dena preden se lahko po\xc5\xa1koduje ta stavba), ki se pri Hellbourne imenuje \'Sacrificial Shrine\' pri Legion pa \'Tree of Life\'. Uni\xc4\x8denje ene izmed teh stavb vodi v konec igre, zmaga pa seveda ekipa, ki uspe poru\xc5\xa1iti nasprotnikovo glavno stavbo. _NEWLINE__NEWLINE_Iz voja\xc5\xa1nic se vsako minuto naredijo novi vojaki (ni jih mogo\xc4\x8de nadzorovati), katerih kon\xc4\x8dni cilj je, da uni\xc4\x8dijo nasprotnikovo glavno stavbo, a bodo na tej poti takoj napadli nasprotnikove vojake, stolpe ali heroje. Uni\xc4\x8denje voja\xc5\xa1nice nasprotni ekipi prinese izbolj\xc5\xa1ane vojake (tipa uni\xc4\x8dene voja\xc5\xa1nice) na tej poti. Celotni zemljevid po diagonali deli reka (od zgoraj levo do spodaj desno), preko katere lahko la\xc5\xbeje dostopamo do drugih poti. Na eni izmed polovic reke, se vsaki dve minuti ustvari \'tablet\' (ena izmed petih vrst), ki herojem  daje razli\xc4\x8dne, s \xc4\x8dasom omejene zmo\xc5\xbenosti. Vse poti so obdane z gozdom, skozi katerega vodijo blji\xc5\xbenice, v gozdu pa je na obeh straneh pet navadnih \'spawn\'-ov neutralnih \'creep\'-ov ter eden mo\xc4\x8dnej\xc5\xa1ih, imenovanih starodavni (\'Ancients\'). Glavno vlogo v igri imajo igralci, ki vodijo razli\xc4\x8dne si heroje, iz med treh kategorij (Agilnost, Inteligenca in Mo\xc4\x8d). Posamezni heroji z ubijanjem sovra\xc5\xbenikovih vojakov ali herojev pridobijo zlato, z bli\xc5\xbeino tem dogodkov, pa pridobijo tudi izku\xc5\xa1nje. Zlato potrebujejo za opremo in predmete, ki jim pomagajo pri bojih, z izku\xc5\xa1njami pa posamezen heroj pridobi stopnje (\'level\', najve\xc4\x8d 25), ki heroju pove\xc4\x8dajo atribute ter pravtako omogo\xc4\x8dijo izbolj\xc5\xa1anje ali odklep herojevih urokov.\n_START_SECTION_\nNa\xc4\x8dini igre\n_START_PARAGRAPH_\nIgralci lahko i\xc5\xa1\xc4\x8dejo igre na dva na\xc4\x8dina. Prvi je, da igralec i\xc5\xa1\xc4\x8de v javnem seznamu iger, v katerem lahko igro ustvari vsak posameznik, ter ji dolo\xc4\x8di dodatne nastavitve. Drugi pa je, da sistem avtomatsko poi\xc5\xa1\xc4\x8de igralce z med seboj podobno statistiko. Pri tem imajo igralci mo\xc5\xbenost da v iskanje gredo sami ali pa s skupino ljudi, ki jo ustvarijo sami ali pa so povabljeni. V vsakem razli\xc4\x8dnem iskanju, se bele\xc5\xbei druga\xc4\x8dna statistika, glavni podatek pa se imenuje \'MMR\' (\'MatchMaking Rank\' - rang avtomatskega iskanja), ki se pove\xc4\x8da z zmago oz. zmanj\xc5\xa1a z izgubo posamezne igre. \'MMR\' je poleg druge statistike glavni faktor iskanja iger.\n_START_SECTION_\nJavno iskanje iger (\'Public games\')\n_START_PARAGRAPH_\nIgralci lahko poi\xc5\xa1\xc4\x8dejo igre na seznamu, kateremu lahko dolo\xc4\x8dijo filter.\n_START_SECTION_\nZ to\xc4\x8dkami (\'Stats\')\n_START_PARAGRAPH_\nPri igrah s to\xc4\x8dkami, se statistika upo\xc5\xa1teva, kar pomeni, da je igralec, ki igro zapusti pred koncem, kaznovan. Igra je navoljo pod statistiko igralca, kjer si lahko pogledajo podatke o igri, kakor tudi razpredelnico obeh ekip, v kateri so podane statistike heroja posameznega igralca.\n_START_SECTION_\nBrez to\xc4\x8dk (\'No stats\')\n_START_PARAGRAPH_\nIgre brez to\xc4\x8dk so kot trening, saj se rezultati in statistika ne upo\xc5\xa1tevata. Namenjene so tudi testiranju posameznih herojev. Igralci lahko igro zapustijo pred koncem in zato niso kaznovani.\n_START_SECTION_\nAvtomatsko iskanje iger (\'Matchmaking\')\n_START_PARAGRAPH_\nIgralci lahko za\xc4\x8dnejo iskati igro sami ali pa v skupini, ob za\xc4\x8detku iskanja se pojavi okno, ki igralca obve\xc5\xa1\xc4\x8da koliko \xc4\x8dasa \xc5\xbee \xc4\x8daka ter koliko \xc4\x8dasa je predvideno, da bo \xc4\x8dakal. V tem oknu lahko igralec tudi dolo\xc4\x8di, ali se naj igro i\xc5\xa1\xc4\x8de \xc4\x8dim hitreje ali pa naj najde igro s \xc4\x8dim bolj podobnimi nasprotniki. Pred iskanjem se lahko dolo\xc4\x8di regija iskanja (Zahodna ali Vzhodna Amerika ali Evropa), dolo\xc4\x8di se tip igre, glede na izbiro heroja, ter ali je igra normalna (\'Normal\') ali prilo\xc5\xbenostna (\'Casual\'). Oba na\xc4\x8dina igre bele\xc5\xbeita statistiko igralca, kakor tudi kaznujeta igralce, ki bi pred\xc4\x8dasno zapustili igro.\n_START_SECTION_\nNormalna igra\n_START_PARAGRAPH_\nTa na\xc4\x8din igre velja za te\xc5\xbejo od prilo\xc5\xbenostne. Glavna razlika med njima je, da igralci ob smrti svojega heroja izgubijo zlato. Druga razlika, pa je, da lahko igralci z napadom pokon\xc4\x8dajo svojega vojaka (ta akcija se imenuje \'denying\'), kar sovra\xc5\xbeniku ne prinese izku\xc5\xa1enj in zlata. V tem na\xc4\x8dinu, se pogosto izbrani heroji razlikujejo od prilo\xc5\xbenostnega, saj razliki narekujeta druga\xc4\x8dno taktiko igralca oz. druga\xc4\x8dne sposobnosti heroja. Zaradi razlik, ki nudijo napredno taktiko, ta na\xc4\x8din igre igra ve\xc4\x8d izku\xc5\xa1enej\xc5\xa1ih igralcev.\n_START_SECTION_\nPrilo\xc5\xbenostna igra\n_START_PARAGRAPH_\nTa na\xc4\x8din igre, kot \xc5\xbee naslov pove, se lahko igra z manj pozornosti, saj igralci nasprotniku ne morejo zmanj\xc5\xa1ati pridobitev izku\xc5\xa1enj, pravtako igralci ob smrti heroja ne izgubijo zlata. To pa ima slabo lastnost, saj lahko igralci kljub velikemu \xc5\xa1tevilo smrti heroja postanejo enako mo\xc4\x8dni kot bolj\xc5\xa1i igralci, kar vodi v to, da ta na\xc4\x8din igre igra ve\xc4\x8d igralcev z manj izku\xc5\xa1njami.\n_START_SECTION_\nHeroji\n_START_PARAGRAPH_\nTrenutno je na voljo 96 herojev, ki se delijo na tri kategorije, Agilnost (\'Agility\'), Inteligenca (\'Intelligence\') in Mo\xc4\x8d (\'Strength\'). Agilni (\'Agility\') heroji imajo prednost v hitrosti napada, kar jih naredi mo\xc4\x8dnej\xc5\xa1e proti koncu posamezne tekme, pravtako la\xc5\xbeje pridobijo zlata (\'farm\'-pridobivanje zlata z ubijanjem vojakov). Posebnost herojev iz kategorije Inteligenca (\'Intelligence\') je, da potrebujejo veliko mane, za uporabo svojih urokov. Velikokrat se znajdejo v vlogi pomo\xc4\x8dnika (\'support\'), saj so njihovi uroki pomembni za onemogo\xc4\x8danje nasprotnikov v bojih, kot je na primer omamljanje (\'stun\' - nasprotnik se ne more gibati ter uporabljati urokov) in molk nasprotnikov (\'silence\' - nasprotnik ne more uporabljati urokov), na drugi strani pa so ti heroji ve\xc4\x8dinoma krhkej\xc5\xa1i. In nazadnje heroji iz kategorije Mo\xc4\x8d (\'Strength\'), ki imajo ve\xc4\x8d \xc5\xbeivljenja in ve\xc4\x8djo regeneracijo le-tega, kar jih v boju postavi v ospredje, saj lahko prejmejo ve\xc4\x8d \xc5\xa1kode nase._NEWLINE__NEWLINE_Vsak heroj ima na voljo \xc5\xa1tiri uroke oz. sposobnosti, ti so lahko samo pasivni ali pa jih je mo\xc5\xbeno uporabiti v dobro ali \xc5\xa1kodo drugim herojem. \xc4\x8cetrti urok, imenovan ultimativni urok (\'ultimate\'), je najve\xc4\x8dkrat herojev najbolj\xc5\xa1i. Odkleniti ga je mo\xc5\xbeno \xc5\xa1ele pri stopnji 6, ter izbol\xc5\xa1ati pri 11 in 16. Heroja se izbolj\xc5\xa1a s predmeti, ki povi\xc5\xa1ajo herojeve atribute kot so napad, hitrost napada, \xc5\xa1\xc4\x8dit proti fizi\xc4\x8dnemu napadu in magiji, maksimalno \xc5\xbeivljenje in mana, regeneracija \xc5\xbeivljenja in mane in hitrost gibanja. Z zvi\xc5\xa1anjem herojevega primarnega atributa (v kateri kategoriji je heroj), pa se heroju zvi\xc5\xa1a tudi napad. Heroju se ob napredovanju v vi\xc5\xa1jo stopnjo zvi\xc5\xa1ajo vsi primarni atributi (Agilnost, Inteligenca in Mo\xc4\x8d), pri tem pa se atribut iz njegove kategorije pove\xc4\x8da za ob\xc4\x8dutno ve\xc4\x8d .\n_START_SECTION_\nTrgovina\n_START_PARAGRAPH_\nV igri sta dve vrsti trgovine, prva se nahaja v samem meniju igre, druga pa v igri sami. Trgovina v meniju igre, uporablja dve razli\xc4\x8dni valuti, srebrni in zlati kovanci. Srebrne kovance je mo\xc5\xbeno pridobiti z igranjem iger v obeh na\xc4\x8dinih igre avtomatsko iskanje iger, zlate kovance pa igralec kupi. Tako so cene v zlatih kovancih majn\xc5\xa1e kot pa v srebrnih, saj nosijo ve\xc4\x8djo vrednost. Ta trgovina med drugim nudi igralcu alternativne preobleke (\'skins\') za heroje, ponuja pa tudi razli\xc4\x8dne dodatke igral\xc4\x8devemu ra\xc4\x8dunu, kot sta slika in barva imena profila. Uporabnik lahko z zlatimi kovanci kupi tudi ponastavitev statistike iger, podra\xc4\x8dun, za katerega se vodi druga statistika iger ter spremembno imena ra\xc4\x8duna. _NEWLINE__NEWLINE_Na drugi strani je trgovina v igri, ki ima za valuto zlato, ki ga igralec pridobi v igri. Ta trgovina ima glavno vlogo v razli\xc4\x8dnih taktikah igranja herojev, saj ponuja razli\xc4\x8dne predmete, ki so razdeljeni v kategorije, kot so za\xc5\xa1\xc4\x8dita, napad, boj in pomo\xc4\x8d. Trgovina nudi tudi posebne predmete, kot so "mali stolpi" (\'wards\'), ki ob postavitvi dajejo pogled na skrit del zemljevida, v okolici in "kamen za prihod domov" (\'Homecomming stone\'), ki heroja v kratkem \xc4\x8dasu prestavi v fontano ekipe, ali pa iz fotane do stoplov ekipe. V trgovini so na voljo tudi pomo\xc4\x8dniki za posameznega heroja, ti igralcu predlagajo premete primerne za heroja, predlagajo tudi vrstni red odklepa in nadgradnje urokov. Igralec lahko ozna\xc4\x8di, da \xc5\xbeeli avtomatsko nadgrajevati uroke glede na izbran pomo\xc4\x8dnik. Pomo\xc4\x8dniki se lahko ocenijo, ter so razvr\xc5\xa1\xc4\x8deni v seznam urejen po oceni.'